stanford-oval/wikipedia huggingface dataset:
הטיות פוליטיות בתקשורת
לקריאה נוספת

דניאל דור, עיתונות תחת השפעה, הוצאת בבל, 2001.
חנן עמיאור, הסדנה להנדסת התודעה, סלע מאיר, תש"פ
ארגון מנגה ואנימה ישראל

| --- | --- |

 פעילות:  קידום תרבות יפן בישראל
 התאגדות:  מוסד ללא כוונת רווח
 תחום:  תרבות
 מדינה:  ישראל ישראל
 תקופת הפעילות:  נובמבר 2007 – הווה (כ־17 שנים)
 amai.org.il
 
ארגון מנגה ואנימה ישראל (בראשי תיבות: אמא״י) הוא ארגון ללא מטרות רווח, שמטרתו לקדם את תחום האנימה והמנגה ואת תרבות יפן בישראל. הארגון הוקם בשנת 2007, כדי לתת מענה לקהילת האוטאקו בישראל כארגון בת של האגודה הישראלית למדע בדיוני ופנטזיה. באוקטובר 2016 נפרד מהאגודה ונרשמה כעמותה.
בין פעילויות הארגון ניתן למנות קיום כנסי חובבים, הקרנות סרטים יפנים שלא הופיעו בקולנועים בישראל, איסוף כרכי מנגה לספריות ציבוריות ופעילות למען הפקת תרגום עברי רשמי בהפצות DVD של סרטי אנימה.
אירועים וכנסים

מדי שנה, הארגון מקיים שני כנסים גדולים, הנחשבים כשניים מארבעת הכנסים הגדולים בכמות המבקרים בארץ[דרוש מקור], לצד פסטיבל אייקון וכנס עולמות - הארוקון ואנימאטסורי. שני הכנסים במרכזם הם כנסי אנימה, מנגה וגיימינג שבמסגרתם מתקיימים תכנים רבים הכוללים הרצאות, סדנאות, פאנלים, חידוני טריוויה, הקרנות בלעדיות של סרטים מיפן, מחזות זמר שהופקו בידי הקהילה וכן, בכנסים אלו משתתפים דוכנים שונים - החל מאמנים המייצגים את עבודותיהם וכלה בחנויות הקומיקס בארץ. גולת הכותרת של כנסים אלו היא תחרות הקוספליי, אשר בה מראים משתתפיה את הקוספליי שהכינו ולפי כך נשפטים על ידי פאנל של מומחים בתחום. בנוסף לתחרות המרכזית, מתקיימת גם תחרות ווק און וסקיטים.
תחילה הכנסים התקיימו באולם סמולרש באוניברסיטת תל אביב, לאחר מכן נדדו לאמפי וואהל באוניברסיטת בר-אילן ולמרכז הקונגרסים בחיפה כשבסופו של דבר, התמקמו בהיכל התרבות בראשון לציון עד כנס הארוקון 2014, כאשר בעקבות תקרית מצערת של השארת חלק מהמבקרים מחוץ למתחם בשל חוסר מקום, הוחלט להעביר את הכנסים למתחם חדש. למרות קיומו של כאמ״י באותה שנה בפעם השנייה במרכז הקונגרסים בחיפה, הוחלט על מיקום קבוע וגדול יותר, כשבסופו של דבר הוחלט על המתחם של בנייני האומה בירושלים כמיקומו של כנס הארוקון 2015. בעקבות הצלחת המתחם, החליט הארגון להישאר במתחם זה ולקיים בו את כנסי הארוקון עד היום ואת כנסי כאמ״י עד 2019.
החל מכנס כאמ״י 2015, הושקע מאמץ מודגש בייבוא אורחי כבוד מהתחום. האורחת הראשונה הייתה הקוספליירית רייקה ומאז מסורת זו ממשיכה כמדי כנס, עם מספר יוצאים מן הכלל.
אירועים וכנסים > הארוקון

הארוקון הוא הכנס הגדול ביותר בישראל המוקדש לתרבות יפנית פופולרית. אמא"י מקיים את הכנס מדי שנה בפורים מאז שנת 2008. המילה הארוקון היא הלחם של המילה היפנית ל"אביב" (הארו) וקיצור של המילה האנגלית לכנס (קון). בנוסף לקיומו, החל משנת 2011, כנס זה מקבל מדי שנה נושא מסוים שלפיו מרבית התכנים בכנס סובבים סביבו. בשנת 2019 הכנס קיים את מוקדמות תחרות ה-WCS, כאשר הזוכה נבחר לייצג את ישראל בתחרות העולמית.
2011: גיימינג
2012: האגדה על אמא״י
2013: אוכל
2014: קלאסיקות
2015: חלל
2016: על טבעי
2019: RPG
אירועים וכנסים > כאמ״י

כנס כאמ״י (ראשי תיבות של כנס אנימה ומנגה ישראל) מתקיים מדי שנה בחודש אוגוסט מאז שנת 2009. הכנס נוצר במטרה לתת מענה לקהל האוטאקו בארץ במהלך חופשת הקיץ. בדומה להארוקון, גם כאמ״י סובב סביב נושא מסוים המאפיין את הכנס.
לאחר כאמ"י 2019 הוחלט לבטל את כנסי כאמ"י לטובת אירוע קיץ במתכונת מצומצמת, לאחר התדרדרות בכמות המגיעים לכנס והפסדים כספיים.
2010: באנקה סאי
2011: קסמים
2012: מוזיקה
2014: ספורט
2015: אקשן
2016: מוזיקה
2017: הרפתקאות
2018: אגדות
 2019: מסתורין
בשנת 2013 לא התקיים כנס בשל בעיות לוגיסטיות.
אירועים וכנסים > אירוע החנוכה של אמא״י

אירוע תוכן מצומצם המתקיים מדי שנה בחנוכה במתחם אשכול פיס ברמת גן. אירוע זה סובב סביב תחום הקוספליי וכן, מקיים תחרות בנושא זה. החל משנת 2017 הוחלט לקיים את האירוע במתכונת כנסית, כאשר הכנס ב-2017 התקיים באשכול הפיס בתל אביב. ב-2018 אירוע החנוכה התקיים בדיזנגוף סנטר כיריד "היקאריפסט", בשיתוף פעולה ראשון מסוגו עם החנות אקיהברה הקטנה.
עיסוק הארגון בקוספליי

אחת מגולות הכותרת של הארגון היא ההשקעה בקהילת הקוספליי באמצעות פרויקט שנקרא: צוות המשימה לקראת WCS (לימים צוות ACC, ועידת הקוספליי של אמא"י). מטרתו של הפרויקט היא לקדם את קהילת הקוספליי בארץ במטרה לשלוח נציגים מהקהילה בארץ לתחרות הקוספליי הגדולה בחו״ל הידועה כ-WCS והיא מתקיימת ביפן. במסגרת פרויקט זה מתקיימים ראיונות שבועיים עם קוספליירים מחו״ל וכן, העברת סדנאות בנושא.
ביוני 2018 הכריזו צוות ACC ומארגני ה-WCS על השתתפותה של ישראל בתחרות הבינלאומית ב-2019, תוך קיום מוקדמות לתחרות בכנס הארוקון של אותה השנה.
כמו כן, תחרויות הקוספליי בכנסי הארגון ידועות כ״התחרויות המושקעות ביותר״ לפי דעת מבקרים רבים בכנסים ובנוסף, מרבית חברי קהילת הקוספליי בארץ עובדים עם הארגון בנוסף לכך שהם פעילים בו.
פרויקטים נוספים

המנגזין - מגזין וידאו חודשי אשר בו מסוקרות חדשות בעולם האנימה והמנגה וגם סיקורים על המלצות חודשיות.
מנגה קפה - מפגשים בבתי קפה המתקיימים מדי סוף חודש ובהם דנים על מנגה מסוימת באותו הרגע.
פרויקט הספרייה של אמא״י - פרויקט שהושק בשנת 2011, שבמסגרתו ספריות מחזיקות אצלן כותרי מאנגה אשר נתרמו על ידי חברי קהילה שונים במטרה לחשוף קוראים צעירים לתחום. נכון להיום פועלות ספריות בראשון לציון (בתיכון מקיף ט׳), כרמיאל (בספרייה העירונית), נהריה (בספרייה העירונית), אשדוד (בספרייה העירונית ע״ש יוסף מאירהוף), באר שבע (בספרייה העירונית), הוד השרון (בספריית יד לבנים), ירושלים (בספרייה העירונית בבית העם) ותל אביב (בבית אריאלה).
אירועי קראוקה - אירועי קריוקי אשר בהם שרים בדרך כלל שירים מסגנונות הג׳יי פופ והג׳יי רוק.
הקרנות בלעדיות - הקרנות סרטים בלעדיים מיפן.
כמו כן, הארגון לוקח על עצמו שיתופי פעולה באירועים הקשורים לתרבות יפן (כדוגמת יום יפן באוניברסיטה העברית ואירועי תרבות הסובבים סביב התרבות היפנית כדוגמת פתיחת תערוכות הקשורות לתחום) וכן משתף פעולה רבות עם שגרירות יפן בארץ תוך השתתפות באירועים שהשגרירות מארגנת כדוגמת אירוע הטאנאבאטה. הארגון דואג לשמור על קשר רציף עם הקהילה בפייסבוק וכך מעודד אותם להגיע לאירועים ולכנסים שהם מקיימים או תומכים בהם.
ראו גם

אוטאקו
אנימה
מאנגה
פאנדום
פאנגירל
הערות שוליים

↑  ההכרזה הרשמית על יציאת הארגון מהאגודה, באתר www.facebook.com
↑  עומר כהן, "להיות הוא": הבניית תפיסות מגדר בקהילת הקוספלייריות בישראל, אוניברסיטת תל אביב, 2014, עמ' 19
↑  הודעת ההתנצלות של הארגון בעקבות תקרית הארוקון 2014
↑  עומר כהן, "להיות הוא": הבניית תפיסות מגדר בקהילת הקוספלייריות בישראל, אוניברסיטת תל אביב, 2014, עמ' 34-35
↑  ארגון מנגה ואנימה ישראל, הודעת יו"ר אמא"י על צמצום כנס הקיץ, באתר פייסבוק, ‏17 בדצמבר 2019
↑  ארגון מנגה ואנימה ישראל, ההכרזה על אירוע הקיץ של אמא"י 2020, באתר פייסבוק, ‏15 בדצמבר 2019
↑  ההודעה על ביטול כנס כאמ״י 2013, באתר www.facebook.com
אדם וחוה ליד עץ הדעת טוב ורע

| --- | --- |

 מידע כללי
 תאריך יצירה:  המאה ה־17 
 טכניקה וחומרים:  לוח עץ, צבע שמן 
 ממדים בס"מ
 רוחב:  35.5 ס"מ 
 גובה:  45 ס"מ 
 נתונים על היצירה
 מספר יצירה:  INV 1939 (מחלקת הציורים של הלובר) 
 מיקום:  Louvre storage (depot)
 
אדם וחווה ליד עץ הדעת טוב ורע (בצרפתית: Adam et Ève près de l’arbre du Bien et du Mal) הוא ציור המשתייך לאסכולה ההולנדית ומיוחס לפיטר ואן דר ורף (1665–1722), אחיו של הצייר אדריאן ואן דר ורף (1659–1722). היצירה שמורה במחלקת הציורים תחת מספר האוסף INV 1939, וכן רשומה גם תחת MR 1099.
תיאור היצירה

הציור מתאר סצנה מתוך המקרא (ספר בראשית, פרק ג', פסוקים א'–ז'), שבה חוה קוטפת את הפרי האסור מעץ הדעת טוב ורע, הנמצא במרכז היצירה מימין ומופיע כשהוא עמוס פירות. התמונה מהווה העתק מדויק של "משפט פאריס" שצויר על ידי אדריאן ואן דר ורף בשנת 1712, אשר הוצג בעבר במוזיאון בדרזדן ונהרס בשנת 1945. כמה אלמנטים איקונוגרפיים נותרו מן הציור המקורי, כגון היונים המקושרות לסיפורם של פאריס וונוס, בעוד שהלטאה מופיעה כאן כסמל לרוע.
ייחוס ומקור

היצירה נחשבת להעתק נאמן של סגנונו של אדריאן ואן דר ורף, ויוחסה לפיטר ואן דר ורף, אחיו הצעיר, כבר בסוף המאה ה-18. בגב הציור נמצאה כתובת מתקופת המהפכה הצרפתית המציינת את שמו של פייר ואן דר ורף, וכן את מקור היצירה – שהייתה שייכת בעבר לנסיך מון בארי, מהגר מצרפת. הציור נבחר להיכלל באוסף המוזיאון על ידי דנון.
היסטוריה

הנסיך דה מונבריי היה שר המלחמה של צרפת. במהלך המהפכה הצרפתית הוחרמה היצירה מביתו שבפריז. על פי הערכת החוקר ז'אן-פייר סמואיו, בהתבסס על כיתוב בגב היצירה, אשר נכתב ככל הנראה בידי ז'אק לאבלה, מזכיר מועצת המוזיאון המרכזי לאמנויות ולימים המזכיר הכללי של מוזיאון נפוליאון, היצירה שהוחרמה נמכרה על ידי מחלקת הסן. עם זאת, היא נשמרה עבור המוזיאון המרכזי לאמנויות בהוראת דומיניק ויוואן דנון, ששימש כמנהל הכללי של המוזיאון. בהתאם לטרמינולוגיה המופיעה ברישום זה, האירוע התרחש בין נובמבר לאוגוסט. בתקופת הקיסרות הראשונה, היצירה הוצבה בארמון סן קלו תחת השם "פייר ואן דר ורף", כפי שמעיד מסמך מאותה תקופה.
הערות שוליים

↑  Numéro principal : INV 1939, Autre numéro d'inventaire : MR 1099, CollectionDépartement des Peintures
↑  Description / Décor Sujet tiré de la Bible (Genèse, III, 1-7), Reprise littérale du groupe central du Jugement de Pâris d’Adriaen van der Werff, S.D. 1712, au musée de Dresde (détruit en 1945 ; Gaehtgens, n° 31), réutilisé ici pour illustrer le thème d’Adam et Ève...
1 2 3  Adam et Ève près de l’arbre du Bien et du Mal, 1675, נבדק ב-2025-03-14
↑  L’INV. 1939, travail d’un copiste aussi fidèle et doué, peut bien être de Pieter, le frère d’Adriaen, comme on le pensait déjà à la fin du XVIIIe s. (voir l’inscription du verso). InscriptionsInscription : Au verso, inscription de l’époque révolutionnaire indiquant le nom de « Pierre van der Werff », la provenance « prince Mont Barey, Émigré », et le choix de ce tableau effectué par Denon pour le musée.
| --- | --- |
בקרת זהויות :  Joconde: 000PE008689
בובי האל

| --- | --- |

 לידה:  3 בינואר 1939 פוינט אן, אונטריו, קנדה
 פטירה:  30 בינואר 2023 (בגיל 84) ויטון, אילינוי, ארצות הברית
 מידע כללי
 שם לידה:  Robert Marvin Hull 
 מדינה:  קנדה קנדה
 משקל:  87 ק"ג 
 גובה:  1.78 מטר
 ספורט
 ענף ספורט:  הוקי קרח
 עמדה:  חלוץ אגף שמאלי
 תקופת הפעילות:  1957–1980 (כ־23 שנים)
 מועדון:  שיקגו בלאק הוקס (1957 – 1972) ויניפג ג'טס (1972 – 1979) (בעיקר בליגת ה-WHA) הארטפורד ויילרס (1979 – 1980)
 כניסה להיכל התהילה:  1983
 הישגים
 פרסים והוקרה:  גביע ארט רוס (1966)  גביע לסטר פטריק (1969)  גביע ליידי בינג (1965)  גביע ארט רוס (1960)  גביע ארט רוס (1962)  גביע הארט (1965)  גביע הארט (1966)  היכל התהילה של ההוקי קרח  היכל התהילה של הספורט באונטריו  קצין במסדר קנדה  היכל התהילה של הספורט בקנדה  Wayne Gretzky International Award 
 
רוברט מרווין "בובי" האל (באנגלית: Robert Marvin "Bobby" Hull;‏ 3 בינואר 1939 – 30 בינואר 2023) היה שחקן הוקי קרח קנדי מקצועני בעמדת חלוץ אגף שמאלי, מהכוכבים הגדולים של ליגת ה-NHL בשנות ה-60 של המאה ה-20. נודע בכינוי "גולדן ג'ט" (Golden Jet – "הסילון המוזהב") עקב מהירות ההחלקה שלו על הקרח ושיערו הבלונדיני.
ב-1972, בצעד שעשה גלים בעולם ההוקי קרח, עזב האל את ה-NHL וחתם בליגה המתחרה שקמה באותה שנה, ה-WHA. החתמתו נחשבת להצלחה הגדולה ביותר של ה-WHA במאבק עם ה-NHL על שחקנים מצטיינים. האל הצדיק את רכישתו כשהפך לכוכב הגדול ומושך הקהל המרכזי של ה-WHA לאורך כל שנות קיומה.
ב-1983 נבחר להיכל התהילה של ההוקי קרח.
קריירת משחק > שיקגו בלאק הוקס

האל הגיע לשיקגו בלאק הוקס (כיום בלאקהוקס, במילה אחת) בגיל 18, לאחר שעבר את קבוצות הגילאים בליגות מקומיות באונטריו. הוא הצטיין בקבוצה מתחילת דרכו בה, ובעונתו השלישית כבר הוביל את ה-NHL כולה בשערים ובנקודות וזכה בגביע ארט רוס. הוא הפגין יכולת החלקה מרשימה וחבטה חזקה מאוד לשער. יכולת ההחלקה שלו, בצוותא עם שיערו הבלונדי, זיכתה אותו בכינוי "גולדן ג'ט" (Golden Jet – "הסילון המוזהב").
האל ושותפו לקו ההתקפה, סטן מיקיטה, נחשבו לדעת רבים לצמד החלוצים הטוב ביותר בליגה בשנות ה-60. הם הובילו את הבלאק הוקס לזכייה בגביע סטנלי ב-1961 לאחר 23 שנות בצורת. האל זכה במהלך העשור פעמיים רצופות בגביע הארט כ-MVP של הליגה (1965, 1966), ושלוש פעמים בגביע ארט רוס כצובר הנקודות המצטיין של הליגה (1960, 1962, 1966). הוא היה מבקיע השערים המצטיין של ה-NHL במשך 7 עונות כאשר ב-1966 הגדיל לעשות והיה השחקן הראשון בהיסטוריה שכבש יותר מ-50 שערים בעונה אחת, כשסיים אותה עם 54 שערים ושבר את שיאם של מוריס רישאר וברני ז'פריון, שעמד על 50 שערים בדיוק. על תרומתו להוקי קרח בארצות הברית זכה בגביע לסטר פטריק ב-1969.
בנוסף ליכולתם על הקרח, האל וחברו מיקיטה השפיעו רבות על התפתחות ציוד ההוקי קרח – הם היו הראשונים ששיחקו עם מקלות הוקי בעלי להב מעוקל, כנהוג היום, לאחר שגילו כי להב מעוקל מגביר את מהירות הדיסקית ומאפשר יצירת זוויות שונות במכה לשער על פני הלהב הישר שהיה מקובל עד אז. יכולת החבטה לשער של האל, שהייתה גבוהה מלכתחילה – מהירות חבטת ההצלפה שלו הגיעה לכ-190 קמ"ש – השתפרה עוד יותר בעקבות החידוש שהנהיג בלהב מקל ההוקי שלו.
קריירת משחק > העזיבה ל-WHA

האל היה בין השחקנים שהביעו את מחאתם לנוכח המשכורות הנמוכות ותנאי הניצול ששררו ב-NHL לאורך רוב תקופתו בה – תנאים שהתאפשרו בשם תחרות עזה על מקומות בסגלים של הליגה הקטנה שמנתה שש קבוצות בלבד עד 1967. ב-1972, עם הקמתה של ה-WHA כליגה מקצוענית ראשית מתחרה ל-NHL, אמר האל בריאיון עיתונאי שתמורת מיליון דולר – שכר דמיוני באותם ימים – יסכים לעבור לליגה החדשה.
אחת מקבוצות ה-WHA, ויניפג ג'טס, עשתה בדיוק כך והציעה לו מיליון דולר ל-5 עונות. האל נענה להצעה ועבר ל-WHA.
מעברו של האל ל-WHA הכה את עולם ההוקי קרח בהלם. ה-WHA שמה לה למטרה ראשונה במעלה למשוך אליה כוכבים מה-NHL, והחתמתו של האל נחשבה להצלחה הגדולה ביותר שלה ומכה קשה ל-NHL שאיבדה את אחד מכוכביה הגדולים ביותר.
מעבר למכה הגדולה שהנחילה ל-NHL בעריקתו של האל, היה האל לכוכב הגדול של ה-WHA לאורך 7 שנות קיומה, ומושך הקהל העיקרי של הליגה. יחד עם כוכביה השוודים של הקבוצה, אולף נילסון ואנדרש הדברג, הרכיב האל את קו ההתקפה שנחשב לדעת רבים לטוב ביותר בהוקי קרח המקצועני כולו בשנות ה-70. האל היה ה-MVP של ה-WHA פעמיים (1973, 1975) והוביל את הג'טס לשתי זכיות בגביע אווקו – המקבילה של ה-WHA לגביע סטנלי.
בעונת 1978/79, האחרונה לקיומה של ה-WHA, כבר השפיעו על האל גילו והפציעות שעבר. הוא שיחק מספר מועט של משחקים והשפעתו הייתה קטנה. למרות זאת היה שותף לאליפות שלישית של הג'טס לפני מיזוגה של ה-WHA לתוך ה-NHL.
קריירת משחק > שוב ב-NHL

ויניפג ג'טס, עם בובי האל בשורותיה, שרדה את פירוק ה-WHA והתקבלה ל-NHL כקבוצת התרחבות בעונת 1979/80. האל, הרבה מעבר לשיאו, שיחק בה מספר מועט של משחקים ולאחריהם למעשה היה על סף פרישה.
למרות זאת, בעסקה לקראת סיום העונה, הועבר האל להארטפורד ויילרס כדי לסייע לה בישורת האחרונה לקראת הפלייאוף. ב-9 המשחקים האחרונים של העונה, בהם השתתף, הראה האל בן ה-41 שמץ מיכולתו, אולם בפלייאוף הייתה תרומתו זניחה. לאחר העונה פרש האל סופית מפעילות.
קריירת משחק > בזירה הבינלאומית

בשל עריקתו ל-WHA, נמנעה מהאל, כמו מהעורקים האחרים ל-WHA, ההשתתפות בנבחרת קנדה בסדרת הפסגה מול נבחרת ברית המועצות, כשהנבחרת הקנדית הורכבה משחקני NHL לראשונה אי פעם. ה-WHA ערכה ב-1974 "סדרת פסגה" משלה נגד נבחרת ברית המועצות, כשהפעם הורכבה נבחרת קנדה משחקני WHA בלבד. למרות שהאל הצטיין בסדרה, קנדה הובסה בה.
האל השתתף במדי הנבחרת הקנדית גם במהדורה הראשונה של גביע קנדה ב-1976, כשהפעם הורכבה הנבחרת בפעם היחידה משחקני NHL ו-WHA גם יחד. האל הצטיין בטורניר וזכה עם קנדה בגביע.
לאחר הפרישה

האל ניסה עוד פעם אחת לחזור למשחק, כאשר בקיץ 1981 שיחק במספר משחקי הכנה במדי ניו יורק ריינג'רס. לאחר 5 משחקים בהם כבש שער אחד ומסר אסיסט אחד, החליטו האל והריינג'רס להפסיק את ניסיון החזרה, והאל לא שיחק בריינג'רס ולו משחק רשמי אחד.
האל שיחק לאורך הקריירה בחולצה מספר 9, כמחווה לשחקן שהעריץ, גורדי האו. האו היה גם יריבו הגדול של האל לאורך הקריירה, הן ב-NHL כשהאו שיחק בדטרויט רד וינגס והן ב-WHA כשהאו שיחק ביוסטון איירוס ובהארטפורד ויילרס. לקראת פרישתו זכה האל לשחק עם האו במדי הוויילרס.
חולצתו של האל, מספר 9, הוצאה לגמלאות הן על ידי ויניפג ג'טס (הוצאתה לגמלאות נמשכת בגלגולה הנוכחי כאריזונה קויוטיס) והן על ידי שיקגו בלאקהוקס. עם זאת, כאשר בנו של האל, ברט, שיחק לתקופה קצרה בקויוטיס, התאפשר לו ללבוש את החולצה מספר 9 בהסכמת אביו.
החלוץ איוונדר קיין, ששיחק בקבוצת ה-NHL הנוכחית הנושאת את השם ויניפג ג'טס, ביקש וקיבל את רשותו של האל ללבוש את החולצה מספר 9 למרות שהקבוצה הנוכחית אינה קשורה לקבוצה בה שיחק האל.
ב-1978 התקבל האל כחבר במסדר קנדה בדרגת קצין – השנייה מבין שלוש דרגות המסדר.
לאחר הפרישה > האשמות באנטישמיות ובאמירות פרו-נאציות

ב-1998 התפרסם ריאיון עם האל בעיתון הרוסי בשפה האנגלית, "מוסקאו טיימס". לטענת העיתון, אמר האל בראיון כי אוכלוסיית השחורים בארצות הברית גדלה בקצב מהיר מדי, כי הרבעה על בסיס גנטי אינה רעיון רע, ובפרט משכו את תשומת הלב דברים שצוטטו מפיו בנוגע לנאצים:
”להיטלר היו כמה רעיונות לא רעים, הוא פשוט הלך קצת רחוק מדי.”
האל הכחיש בחריפות כי אמר את הדברים, ותבע למשפט את העיתון הרוסי שפרסם אותם, ואת העיתון טורונטו סאן שפרסם את הדברים בקנדה.
לאחר הפרישה > מותו

האל הלך לעולמו בביתו בוויטון (פרוור של שיקגו), באילינוי שבארצות הברית, בגיל 84.
חיים אישיים

אחיו של האל, דניס, שיחק לצידו בשיקגו בלאק הוקס והפך לכוכב בזכות עצמו, עם למעלה מ-300 שערים בקריירה. בהשאלה מכינויו של אחיו, כונה דניס "סילבר ג'ט" (Silver Jet – "הסילון המוכסף").
בנו של האל, ברט, הפך לכוכב על ב-NHL. הוא התקבל כמו אביו להיכל התהילה של ההוקי קרח ומדורג כיום חמישי בכל הזמנים בהבקעת שערים בקריירה, כאשר רק ויין גרצקי, אלכסנדר אובצ'קין, גורדי האו ויארומיר יאגר מקדימים אותו. גם ברט זכה לכינוי שנגזר מכינויו של אביו - כיוון שירש מאביו את שיערו הבלונדיני, כונה "גולדן ברט" (Golden Brett – "ברט המוזהב").
בן נוסף של האל, בארט, היה בעברו שחקן פוטבול מקצועני בתפקיד רץ אחורי ששיחק בליגת הפוטבול הקנדית (CFL).
סטטיסטיקה בקריירה המקצוענית

מקרא: מש – משחקים; שע – שערים; אס – אסיסטים; נק – נקודות; ד"ע – דקות עונש (על הרחקות בשל עבירות).
סטטיסטיקה בקריירה המקצוענית > בינלאומי

| שנה | קבוצה | טורניר | מיקום | מש | שע | אס | נק | ד"ע |
| --- | --- | --- | --- | --- | --- | --- | --- | --- |
| 1974 | קנדה | סדרת הפסגה 74' | - | 8 | 7 | 2 | 9 | 0 |
| 1976 | קנדה | גביע קנדה |  | 7 | 5 | 3 | 8 | 2 |
| סה"כ בנבחרת | סה"כ בנבחרת | סה"כ בנבחרת | סה"כ בנבחרת | 15 | 12 | 5 | 17 | 2 |
הערות שוליים

↑  בזמנו עוד לא חולק גביע מוריס "רוקט" רישאר למבקיע השערים המצטיין
↑  יש לציין ששיאם של רישאר וז'פריון הושג בעונות של 50 משחקים בלבד
| --- | --- |
בקרת זהויות :  ISNI: 0000 0000 8480 2596  LCCN: n50029445  LNB: 000347316  NKC: jo20231176206  NTA: 32236874X  Trove: 823491  VIAF: 117618007   WorldCat (עם VIAF): 117618007 
בובי האל ב-2006
תקשורת תומכת וחליפית

מכשיר TI Speak & Spell המפיק פלט קולי של המילים המוקלדות בו
לוח תקשורת ידני
תקשורת תומכת חליפית (בראשי תיבות: תת"ח; באנגלית: Augmentative and alternative communication, AAC) היא כינוי לעזרים המספקים תקשורת מורחבת לאלה המוגבלים בדיבור או שאינם יכולים לדבר בצורה מילולית. תקשורת זו כוללת שימוש במחוות, שפת סימנים, אסטרטגיות תקשורת, עזרים כמו פנקס ועט וטכנולוגיה מסייעת אלקטרונית (כגון פלט קולי, מתגים שונים, מחשב, לוח תקשורת אלקטרוני) ושאינה אלקטרונית (כגון לוחות תקשורת ידניים, כרטיסיות תקשורת).
משתמשים

תקשורת חליפית ותומכת יכולה לעזור באופן דרמטי לחלק מהאנשים שמתקשים להתבטא אך לא לכולם. המאמצים של העוסקים במקצוע (קלינאי תקשורת עם הכשרה נוספת בטכנולוגיה מסייעת) להכליל באופן תאורטי את מי שתקשורת כזו תעזור לו ומי שלא, לא צלחו.
ניתן לחלק את המשתמשים בתקשורת חליפית ותומכת לשתי קבוצות: אנשים שיש להם קושי גם בהבנת שפה וגם בביטויה לעומת אנשים שיש להם קושי רק בביטוי השפה. בין האנשים שיש להם קושי רק בביטוי שפה אך לא בהבנתה, יש אנשים עם לקות נקודתית במערכת הדיבור ויש אנשים עם לקויות נרחבות. אנשים עם לקות נקודתית במערכת הדיבור יכולים להיות אנשים שעברו עקירה של מיתרי הקול בגלל סרטן בגרון (כמו השרה פרופ' יהודית נאות) ואנשים שעברו אירוע מוחי שפגע בעיצבוב שרירי הגרון. אנשים שמתקשים רק בביטוי שפה אך לא בהבנתה בשל לקויות נרחבות יכולים להיות אנשים עם בעיה בכלל שרירי הגוף או אנשים עם בעיה בעיצבוב כלל שרירי הגוף כמו חלק מהלוקים בשיתוק מוחין או טרשת נפוצה. אצל מי שיש לו בעיה פיזית כלל גופנית שמקשה גם על הדיבור, מכשיר התקשורת עשוי להיות מחובר במנשא מיוחד אל כיסא הגלגלים.
בין האנשים שיש להם בעיה גם בהבנת שפה וגם בביטויי ויכולים להיעזר בתקשורת חליפית ותומכת מצויים חלק מאנשי הקשת האוטיסטית. מאוד קשה להכליל מי מהם זקוק לתקשורת זו ומי לא. יש לדוגמה, אנשים עם "קווים אוטיסטים" שזקוקים לה ויש כאלה שלא. אדם עם קווים אוטיסטים עשוי להזדקק לתקשורת חליפית ותומכת אם קשה לו לדבר גם בגלל הקושי בהבנת שפה וגם בגלל תכנון מוטורי לקוי או בגלל רגישות סנסורית קשה לקולו שלו. אנשים אחרים שיכולים להיעזרת בתקשורת חליפית ותומכת שיש להם קשיים גם בהבנת שפה וגם בביטויה הם אנשים עם לקויות קוגניטיביות נרחבות הקשות לאבחון. העוסקים בתחום אינם נוהגים לדבר על מנת המשכל של אנשים אלה משום שבדיקת משכל אצל אדם שיש לו גם קשיים קוגניטיביים וגם קשיי תקשורת עשויה להיות לא אמינה.
חלק מהמשתמשים בתקשורת חליפית ותומכת הם אנשים עם לקות קשה מאוד בהבנה ובביטוי שפה הקרויים "מתחילי תקשורת". אנשים כאלה עלולים להיחשב על ידי אדם לא מקצועי כאנשים שאינם מתקשרים כלל. אולם, קלינאי תקשורת שמראיין את מכריהם עשוי לגלות שהרבה מהם הבינו סימנים שאנשים אלה המציאו כדי לבקש או להביע דבר מסוים. במקרה כזה, קלינאי התקשורת יקבץ את כל הסימנים האלה ללקסיקון קצר שיכול להכיל הסברים על כשלושים סימנים המוכרים ל"מתחיל התקשורת" ולחלק עותקים של הלקסיקון בין מכרי האיש. לקסיקון כזה יכול לשפר דרמטית את איכות חייו ותפקודו של מתחיל התקשורת.
יש להבחין בין תקשורת חליפית ותומכת, שהיא שיטה מבוססת מבחינה מדעית, לבין תקשורת מסוייעת, שהיא פסאודו-מדע. בתקשורת מסוייעת המנחה מנחה את ידו של המטופל בהקלדת אותיות. ישנה הסכמה רחבה שבתקשורת מסוייעת, מחברת המסר היא המנחה, ולא המטופל.
אביזרים > לוחות תקשורת

לוח תקשורת ידני הוא משטח שעליו מופיעים סמלים שונים וההצבעה עליהם בעזרת יד או חלק גוף אחר (רגל, מבט וכו') מחליפה תקשורת קולית. הסמלים יכולים להיות איורים, צילומים, מילים, אותיות או סמלים שהומצאו במיוחד עבור לוחות תקשורת כגון סמלי בליס (Blissymbol). היתרונות של הלוח הידני על האלקטרוני הם מחירו, עמידותו בתנאי סביבה קשים, משקלו הקל והיכולת של יהודים דתיים להפעילו בשבת (ראו גם נגישות בשבת). יש אנשים שמצוידים בלוחות תקשורת משני הסוגים ומשתמשים בהם בהתאם לנסיבות. התאמת לוח התקשורת נעשית באופן טיפוסי להתאמה של אמצעי טכנולוגיה מסייעת – על פי צורכי המשתמש, סביבתו, יכולותיו הגופניות והקוגניטיביות, טעמו האישי ויכולת המימון שלו.
לוח תקשורת אלקטרוני הוא שיכלול של לוח התקשורת הידני שנותן מגוון אפשרויות תקשורתיות רב יותר. לוח כזה יכול להוסיף פלט קולי או להשתנות במהירות בהתאם ללחיצות הקודמות עליו כך שהוא מזרז את השיחה או מגדיל את רפרטואר הסמלים הרלוונטיים לנושא השיחה. לוח תקשורת אלקטרוני יכול להיות מחשב נייד או מחשב לוח רגיל עם תוכנה מיוחדת, מחשב מיוחד, משטח עם מתגים, העט החכם של לייבסקרייב עם הנייר הייעודי שלו וכיוצא בזה.
אביזרים > פלט קולי

אפשר להפעיל פלט קולי פשוט על ידי לחיצה על מתג. פעולה זו מאפשרת למשתמש לבטא את עצמו בצורה קולית על ידי מסר שהוקלט בפלט מוקדם יותר. מערכת זו יכולה להיות משוכללת יותר וברמות שונות – ייתכנו מתגים רבים למשתמש אחד, והוא יכול לבחור בכל מצב מה הוא רוצה לומר. פלט קולי יכול להיות גם תוכנת קורא מסך – תוכנה להקראת המלל על מרקע המחשב שעוצבה במקור עבור לקויי ראייה או דיסלקטים. אדם המתקשה בדיבור יכול לכתוב את דבריו במעבד תמלילים ולהפעיל תוכנה זו. חסרונו העיקרי של מעבד התמלילים כאביזר תקשורת חליפית לעומת לוח התקשורת האלקטרוני הוא איטיותו. יתרונו העיקרי של הפלט הקולי הוא היכולת להעביר מסר גם לאנשים שלא נמצאים ממש על יד המשתמש ולא עוקבים אחר כל הצבעה או מבט שלו, וכן האפשרות להשתלב בשיחה בצורה המדמה דיבור טבעי.
ראו גם

הנגשה
עיצוב אוניברסלי
טכנולוגיה מסייעת
טכנולוגיה מסייעת לשילוב לימודי
מכשור סיוע לפעילויות היומיום
הערות שוליים

↑  Wayback Machine, web.archive.org, ‏2007-02-08
↑  Ralf W. Schlosser, Susan Balandin, Bronwyn Hemsley, Teresa Iacono, Facilitated Communication and Authorship: A Systematic Review, Augmentative and Alternative Communication 30, 2014-12, עמ' 359–368 doi: 10.3109/07434618.2014.971490
↑  הדגמה (הקישור אינו פעיל)
↑  The iPad as AAC Device? Yes and No, Say Users BY MIRIAM DAVIDSON ON MON, 2010-11-01
↑  רחלי בלום, אורית גרינשטיין, טכנולוגיות מסייעות לתקשורת עבור אנשים עם מגבלה מוטורית, שיקום | ביטאון עמותת חומ"ש - החטיבה השיקומית של העובדים הסוציאליים בישראל 28, 2017, עמ' 49
| --- | --- |
בקרת זהויות :  NLI: 987007548372705171  BnF: cb120044773 (data)  GND: 4288978-9  LCCN: sh85058677  NKC: ph221973 
סטיבן הוקינג על כיסא גלגלים ממונע עם משענת ראש ומנשא שעליו מכשיר תקשורת חלופית
לוח תקשורת בגן הפיקוסים ברמת גן
ארגון יהודי עולמי להשבת רכוש

לוגו הארגון
ארגון יהודי עולמי להשבת רכוש (איל"ר, World Jewish Restitution Organization) הוא ארגון שמשימתו היא השבת רכוש קהילתי יהודי ורכוש יהודי פרטי ללא יורשים, שנגזלו או אבדו במהלך השואה. הארגון פועל בארצות מרכז ומזרח אירופה למעט גרמניה ואוסטריה.
הארגון

בעקבות נפילת ברית המועצות והמשטרים הקומוניסטים במזרח אירופה חברו יחד שמונה ארגונים יהודיים גדולים כדי להקים את הארגון. הוא החל לפעול בחודש אפריל 1993. באותה שנה נחתמה אמנה בינו לבין ממשלת ישראל לשם הסדרת שיתוף הפעולה ביניהם.
הארגון מאוגד כעמותה. במסגרתו מתקיימים מועצה וועד מנהל שלארגונים המייסדים והשותפים ולממשלת ישראל יש נציגים בהם.
המנכ"ל בפועל של הארגון (2017) הוא נחליאל דיסון. מטה הארגון ממוקם בירושלים.